23. schôdza NR SR - 8.deň - B. popoludní
Dátum: 2024-12-05
Poslanec: Matovič, Igor (SLOVENSKO)
Druh vystúpenia: Vystúpenie v rozprave

106. Kolegyne, kolegovia, dovoľte, aby som sa v treťom čítaní vyjadril k prijatému pozmeňujúcemu návrhu a poviem to aj možno trošku inak, keď teraz pri vystúpení pána Szalaya a faktickej poznámke pani Cigánikovej zaznel hlas na obhajobu Penty a mafiána Haščáka v zdravotníctve a záujmov týchto skorumpovaných ľudí, tak myslím si, že bolo by dobré, aby tu zaznel aj hlas v záujme chorých ľudí, a to znamená pacientov, bez ohľadu na to, akú politickú stranu vo voľbách volili. To, čo zažíva pán minister teraz posledné dni a týždne, ja som čiastočne zažíval ako minister financií tiež. Čo som si, ktorú časť rokovaní som si s odborármi vážil, bola tá, keď som videl, že naozaj riešili a chceli riešiť systematické problémy rozkradnutého slovenského zdravotníctva. A napríklad práve to, čo tu pán Szalay s pani Cigánikovou, teda lobisti Penty alebo Jaroslava Haščáka, tvrdili, že je mimoriadne nebezpečné, aby odborári mali zastúpenie v akejkoľvek komisii, aby odborári mohli zvnútra rozhodovať o tom, ako bude, ako budú nastavené pravidlá financovania a poskytovania zdravotnej starostlivosti, tak je v záujme chorých ľudí, aby práve tam tí odborári boli, lebo sú to práve ľudia, ktorým ide o to, aby boli peniaze rozdelené v slovenskom zdravotníctve spravodlivo, a nie tak, ako si to prajú títo dvaja ľudia a ten človek, ktorý ich ako pasák chová, a to je Jaroslav Haščák. Poisťovňa Dôvera, ktorá je v moci Jaroslava Haščáka, za 12 rokov posledných vytunelovala z peňazí určených na liečbu chorých ľudí 900 mil. eur. To je podľa správy podľa Úradu pre dohľad nad zdravotnou starostlivosťou. A práve to, čo tu spomenul lobista Penty pán Szalay, že ak by boli odborári v komisii v tzv. DRG, kde by rozhodovali o tom nakoniec, že ktorá nemocnica by mala koľko peňazí na liečbu chorých ľudí, je práve tá kruciálna otázka, ktorú musíme v zdravotníctve vyriešiť, a chápem, že Haščákovi potom vyschne prúd peňazí na jeho súkromný účet, a už nebude môcť byť taký štedrý voči týmto lobistom, ktorým poskytoval zadarmo v svojich plátkoch a naďalej im poskytuje v svojich plátkoch patriace pod News and Media Holding mimoriadne lukratívny reklamný priestor v hodnote, odhadujem, už desiatok miliónov eur. Čiže áno, v záujme chorých ľudí, v záujme chorých pacientov aj s tými najťažšími diagnózami je práve to, aby tí odborári tam mali nohu vo dverách, aby mohli povedať, že Haščákove biznisy konečne v zdravotníctve skončia, ktorú títo dvaja ľudia počas svojho pobytu v politike donekonečna len obhajujú. Práve preto, že sme, že svojho času, a teraz budete možno prekvapení, že svojho času istý minister Zajac Pentu do zdravotníctva pustil, dopadli chorí ľudia na Slovensku tak, ako dopadli. A týchto ľudí, či už Zajaca, alebo Pentu, Haščáka priamo, ktorý je v podstate parazit na peniazoch, ktoré sú určené chorým ľuďom, títo ľudia tu donekonečna obhajujú a je to vidieť, že sú im úplne ukradnutí chorí ľudia, ktorí sú práve tí zákazníci slovenského zdravotníctva, ešte raz hovorím, bez ohľadu na to, akú politickú stranu volili, a viete to sami, že choroba si nevyberá podľa toho, či sme volili Fica, alebo Matoviča. Čiže ešte inak. Zástupca odborárov patrí do komisie, ktorá bude rozhodovať o tom, ktorá konečne môže seknúť Haščákovi, pijavici, po prstoch, aby peniaze nekončili tam, kde si to praje on v jeho nemocniciach, ale omnoho viacej peňazí aby mali štátne nemocnice, ktoré sú podfinancované práve preto, lebo tam, možno práve preto (povedané so smiechom), že zástupcovia odborárov doteraz o tom nemohli rozhodovať, nemohli mať tú nohu vo dveroch, a preto tento pozmeňovák, si myslím, že je správny, a treba ho podporiť. Krásne sa tu pán Szalay vyjadril a myslím si, že ono to nádherne v podstate charakterizuje jeho zmysel bytia v politike aj celej strany SaS, keď ho teda budem citovať z toho vystúpenia: „Sú tu aj iné skupiny, ktoré chcú ovplyvňovať zdravotníctvo.“ Áno, pán Szalay, ja viem, jednej takej slúžite, jednej takej ste predali svojho času svoju firmu a zrejme teda za to teraz takto im zobete z ruky. Čiže áno, myslíte finančné skupiny (povedané so smiechom), môžete sa rehotať ako priblblý, to je vaša vizitka, ja tu teraz hovorím o chorých ľuďoch, ktorí práve kvôli takejto cynickej, primitívnej politike zbytočne zomierajú, a práve kvôli tomu na Slovensku máme tak vysoký počet odvrátiteľných úmrtí, lebo peniaze nekončia tam, kde by mali končiť, v štátnych nemocniciach, ktoré poskytujú práve tú náročnú zdravotnú starostlivosť, ale končia u Haščáka na jeho cyperskom účte. Môžte sa rehotať, lebo viem, že aj z toho cyperského účtu sa ujde aj vám, samozrejme, a cez to bezplatné piár, bezplatnú reklamu, ktorú beriete ako úplatky od Haščáka, aby ste mu robili takúto kampaň a takýto lobing, tak, samozrejme, že máte z toho osobitný záujem, osobný prospech a to je vaše, cieľ vášho bytia v politike. Veľmi ma to mrzí, že takýmto spôsobom dehonestujete prácu aj odborárov, sú to lekári, ktorí na rozdiel od vás v skutočnosti aj robili lekársku prax, vy sa len na to hráte a jediné, čo ste robili, že ste robili biznis v Národnom očkovacom centre, že? Takže... A pani Cigániková povedala, a ešte teda keď ju odcitujem: „Je nebezpečné púšťať odborárov, aby mohli ovplyvňovať zdravotníctvo zvnútra.“ Chcela dopovedať, tá veta pokračuje, tak ako ju Haščák napísal asi, ako aj Sulíkovi dával inštrukcie, že je nebezpečné púšťať odborárov, aby mohli ovplyvňovať zdravotníctvo zvnútra , lebo to môže len Jaroslav Haščák, keď priamo... (Prerušenie vystúpenia predsedajúcim.) Žiga, Peter, podpredseda NR SR 107. Pán poslanec Matovič, nechcem vás školiť z rokovacieho poriadku, ale môžte sa vyjadrovať ku pozmeňujúcim návrhom, ktoré zazneli v rozprave alebo v rámci spoločnej správy v rámci druhého čítania. Vyjadrujete sa k niečomu inému. Pokračujte, ale keď... tak vám zoberiem slovo.